Document ID: 31994D0085

KOMISSION PÄÄTÖS,
tehty 16 päivänä helmikuuta 1994,
luettelosta kolmansista maista, joista jäsenvaltiot sallivat tuoreen siipikarjanlihan tuonnin (94/85/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on muutettuna direktiivillä 92/116/ETY(2), ja erityisesti sen 9 artiklan,
sekä katsoo, että
tämän päätöksen liitteessä olevassa luettelossa mainittujen maiden, jotka ovat perinteisiä jäsenvaltioiden toimittajia, on täytynyt kirjalliset takeet esittämällä sekä lisäksi asianmukaisten asiakirjojen avulla tai paikan päällä tehtyjen tarkastusten perusteella näyttää, että ne täyttävät yhteisön vaatimukset,
pysyvä eläinlääkintäkomitea tutkii nämä takeet,
tätä luetteloa sovelletaan rajoittamatta kuitenkaan komission päätöksen 93/342/ETY(3) noudattamista, jossa vahvistetaan perusteet lintuinfluenssaa (avian influenza) ja Newcastlen tautia koskevaa kolmansien maiden luokittelua varten,
tietyissä tapauksissa voi osoittautua tarvittavaksi täsmentää maiden osia, joista tuonti sallitaan,
tätä luetteloa voidaan kuitenkin milloin tahansa muuttaa uusien tietojen tai uusien tilanteiden huomioon ottamiseksi, maan esiintymistä luettelossa voidaan tarkastella uudelleen milloin tahansa, kun täydentävät tiedot, erityisesti paikan päällä tehtyjen tarkastuksien tuloksina saadut tiedot osoittavat, että olosuhteet kyseisessä kolmannessa maassa ovat voineet muuttua tai että aikaisemmin saadut tiedot ovat olleet puutteellisia, epätarkkoja tai epätäsmällisiä,
vaikka luettelo kolmansista maista on direktiivin 91/494/ETY mukaisesti kolmansien maiden tuonnissa sovellettavien yhteisön säännösten perustana, muut toimenpiteet, erityisesti eläinten terveyttä koskevien erityisten vaatimusten, kansanterveyden vaatimusten, jäämien tutkimista koskevien suunnitelmien ja todistusten osalta olisi otettava huomioon tuoreen siipikarjanlihan tuontiedellytysten täydelliseksi yhdenmukaistamiseksi,
siihen asti, kunnes komissio antaa tuoreen siipikarjanlihan tuonnissa tässä luettelossa olevista maista vaadittavat eläinlääkärintodistukset, jäsenvaltiot voivat jatkaa 1 päivänä tammikuuta 1944 voimaan tulleiden eläinten terveyttä koskevien vaatimusten soveltamista tuonnissa, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava tuoreen siipikarjanlihan tuonti liitteessä esitetyn luettelon mukaisesti.
2 artikla
Tätä päätöstä sovelletaan 1 päivästä heinäkuuta 1994.
3 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä helmikuuta 1994.

Labels: 17
5
3
6
18